Suvestinė redakcija nuo 2008-03-01

Sprendimas paskelbtas: TAR 2006-03-02, i. k. 2006-00142

RADVILIŠKIO RAJONO SAVIVALDYBĖS TARYBA

SPRENDIMAS

DĖL DAUGIABUČIŲ NAMŲ ŠILDYMO IR KARŠTO VANDENS SISTEMŲ PRIEŽIŪROS MAKSIMALIŲ TARIFŲ PAKEITIMO IR TAIKYMO TVARKOS BEI PRIEŽIŪROS DARBŲ TARIFŲ TVIRTINIMO

2006 m. kovo 2 d. Nr. T-689

Radviliškis

Vadovaudamasi Lietuvos Respublikos vietos savivaldos įstatymo (Žin., 2003, Nr. 104-4636) 17 straipsnio 21 punktu, Lietuvos Respublikos šilumos ūkio įstatymo (Žin., 2003, Nr. 51-2254) 19 straipsniu, Lietuvos Respublikos ūkio ministro 2003 m. birželio 30 d. įsakymu Nr. 4-258 (Žin., 2003, Nr. 70-3193) patvirtintų Šilumos tiekimo ir vartojimo taisyklių 147, 150 punktais, 2003 m. birželio 30 d. įsakymu Nr. 4-259 (Žin., 2003, Nr. 70-3194) patvirtintos Pastato šildymo ir karšto vandens sistemos priežiūros tvarkos 20, 21. 22, 23 punktais, 2003 m. birželio 30 d. įsakymu Nr. 4-260 (Žin., 2003, Nr. 70-3195) patvirtintomis Pastatų šildymo ir karšto vandens sistemų priežiūros sutarčių standartinėmis sąlygomis, Valstybinės kainų ir energetikos kontrolės komisijos 2003 m. rugpjūčio 7 d. nutarimu Nr. O3-54 (Žiu., 2003, 80-3679) patvirtintos Daugiabučių namų šildymo ir karšto vandens sistemų priežiūros maksimalių tarifų nustatymo metodikos 16 punktu, Radviliškio rajono savivaldybės tarybos 2004 m. liepos 15 d. sprendimu Nr. T-290 „Dėl daugiabučių gyvenamųjų namų šildymo ir karšto vandens sistemų priežiūros maksimalių tarifų tvirtinimo“ ir atsižvelgdama į Lietuvos Respublikos Vyriausybės atstovo Šiaulių apskrityje 2005 m. spalio 26 d. reikalavimą Nr. 4-34, Radviliškio rajono savivaldybės taryba n u s p r e n d ž i a:

1. Patvirtinti daugiabučių namų šildymo ir karšto vandens sistemų priežiūros maksimalių tarifų pakeitimo ir taikymo tvarką (pridedama).

2. Neteko galios nuo 2008-03-01

Punkto naikinimas:

Nr. T-273, 2008-02-14, paskelbta TAR 2008-02-14, i. k. 2008-00121

3. Nustatyti, kad centralizuotos šilumos vartotojai daugiabučiuose namuose teisės aktų nustatyta tvarka pasirenka šildymo ir karšto vandens sistemų prižiūrėtoją, o namo butų ir kitų patalpų savininkų bendrijos pirmininkas, namo bendrojo naudojimo objektams valdyti sudarytos jungtinės veiklos sutarties partnerių įgaliotas asmuo arba namo bendrojo naudojimo objektų administratorius pasirašo su juo pastato šildymo ir karšto vandens sistemų priežiūros sutartį iki 2006 m. spalio 1 d. Iki šios datos nepasirinkus prižiūrėtojo, priežiūrą organizuoja, už ją atsako ir ją vykdo šilumos tiekėjas, iki kol savininkai nepasirinks kito prižiūrėtojo.

4. Pakeisti Radviliškio rajono savivaldybės tarybos 2004 m. liepos 15 d. sprendimo Nr. T-290 „Dėl daugiabučių gyvenamųjų namų šildymo ir karšto vandens sistemų priežiūros maksimalių tarifų tvirtinimo“ 1 punktą ir jį išdėstyti taip:

„1. Nustatyti daugiabučių namų šildymo ir karšto vandens sistemų priežiūros maksimalius tarifus, diferencijuotus pagal pastato plotą ir pastato (sistemų) amžių (priedas) ir jais vadovautis parenkant prižiūrėtoją.“

5. Laikyti netekusiu galios Radviliškio rajono savivaldybės tarybos 2004 m. liepos 15 d. sprendimo Nr. T-290 „Dėl daugiabučių gyvenamųjų namų šildymo ir karšto vandens sistemų priežiūros maksimalių tarifų tvirtinimo“ 2.3 punktą.

Meras	Antanas Čepononis

PATVIRTINTA

Radviliškio rajono savivaldybės tarybos

2006-03-02 sprendimu Nr. T-689

DAUGIABUČIŲ NAMŲ ŠILDYMO IR KARŠTO VANDENS SISTEMŲ PRIEŽIŪROS MAKSIMALIŲ TARIFŲ PAKEITIMO IR TAIKYMO TVARKA

1. Ši tvarka reglamentuoja daugiabučių namų šildymo ir karšto vandens sistemų (toliau – sistemos) priežiūros maksimalių tarifų (toliau – maksimalūs tarifai) pakeitimą ir taikymą daugiabučių namų butų ir kitų patalpų savininkams (toliau – savininkai) pasirenkant sistemų prižiūrėtoją (toliau – prižiūrėtojas). Prižiūrėtojas – savininkų sprendimu pasirinktas fizinis ar juridinis asmuo, turintis Valstybinės energetikos inspekcijos prie ūkio ministerijos leidimus (atestatus) verstis šilumos įrenginių eksploatavimo (priežiūros) verslu arba šilumos tiekėjas.

2. Maksimalūs tarifai gali būti keičiami:

2.1. kai dėl objektyvių priežasčių keičiasi priežiūros darbų įkainiai ir (ar) medžiagų kainos;

2.2. kai keičiasi maksimalių tarifų nustatymo metodika;

2.3. dėl kitų svarbių priežasčių.

3. Maksimalių tarifų pakeitimo iniciatyvos teisę turi:

3.1. butų savininkai ar jų asocijuotos organizacijos;

3.2. prižiūrėtojai ar jų asocijuotos organizacijos;

4. Siūlomų maksimalių tarifų dydžiai turi būti pagrįsti skaičiavimais, atliktais vadovaujantis galiojančia metodika.

5. Siūlymai pakeisti maksimalių tarifų dydžius turi būti suderinti su šios tvarkos 3 punkte nurodytais subjektais.

6. Sistemų prižiūrėtojai privalo taikyti sutartinius tarifus, kurie yra ne didesni už Radviliškio rajono savivaldybės tarybos patvirtintus maksimalius tarifus.

7. Daugiabučio namo butų ir kitų patalpų savininkų bendrijos pirmininkas, namo bendrojo naudojimo objektams valdyti sudarytos jungtinės veiklos sutarties dalyvių įgaliotas asmuo arba namo bendrojo naudojimo objektų administratorius:

7.1. informuoja savininkus apie galimybę pasirinkti kitą sistemų prižiūrėtoją;

7.2. savininkams pageidaujant, organizuoja sistemų prižiūrėtojo parinkimą, pateikia jiems visų pretendentų į prižiūrėtojus pasiūlymus, sąlygas ir jų teikiamų paslaugų kainą;

7.3. sudaro sistemų priežiūros sutartį su savininkų pasirinktu prižiūrėtoju (jeigu jis nėra šilumos tiekėjas) ir prižiūri šios sutarties vykdymą.

______________________________

Patvirtinta. Neteko galios nuo 2008-03-01

Priedo naikinimas:

Nr. T-273, 2008-02-14, paskelbta TAR 2008-02-14, i. k. 2008-00121

Pakeitimai:

1.

Radviliškio rajono savivaldybės taryba, Sprendimas

Nr. T-273, 2008-02-14, paskelbta TAR 2008-02-14, i. k. 2008-00121

Dėl uždarosios akcinės bendrovės „Radviliškio šiluma“ atliekamų daugiabučių namų šildymo ir karšto vandens sistemų priežiūros darbų tarifų tvirtinimo ir Radviliškio rajono savivaldybės tarybos 2004 m. liepos 15 d. sprendimo Nr. T-290 bei 2007 m. vasario 8 d. sprendimo Nr. T-963 dalinio pakeitimo